સ્ટેડિયમ વોર્ડ ગણાય ગાંધીજીના બાવલાથી સુભાષચંદ્ર બોઝ (આરટીઓ) સુધીનો છે, પરંતુ આ પટ્ટામાંથી એકેયને ઉમેદવાર બનાવાયા નથી તેનો ભારોભાર રોષ કાર્યકરોમાં છે. સમગ્ર વિસ્તારના મોટાભાગના ઉમેદવારો સામે સ્થાનિક લોકોમાં પણ રોષ છે. નારણપુરામાં રોજે રોજ પરિસ્થિતિને સાનુકૂળ કરવા માટે થતી ગ્રુપ મિટિંગ્સના રિપોર્ટ હજુ સુધી પોઝેટિવ થઇ શક્યા નથી. આને લીધે સંગઠન પ્રભારી આઇ.કે. જાડેજા ઉપરાંત યમલ વ્યાસ, ભાવનાબેન દવે, બિપિન પટેલ, હર્ષદ દાઢી જેવાને વિશેષ જવાબદારી સાથે મોકલવામાં આવ્યા છે.